De Stådt war im Mittloita Herzogs- und Bischofssitz (seit 739) und spada ois Fürstbistum vo groaßa Bedeitung. Ab'm 15. Jåhrhundert is sie aba imma mehra auf Minga übaganga. 1803 is des Fürstbistum säkularisiert worn und zu Bayern kemma, aus'm Bistum Freising is des Erzbistum Minga und Freising mit Hauptsitz in Minga worn. Im Jor 2005 is da vormalige Erzbischof von da Diözesn, da Ratzinger Joseph, in Rom von de Herrn Kardinäle zum Papst gwäit worn.